*Projekts*

2016. gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20.panta 6. un 13.punktu un* [*Valsts informācijas sistēmu likuma*](http://likumi.lv/ta/id/62324-valsts-informacijas-sistemu-likums)[*4. panta*](http://likumi.lv/ta/id/62324-valsts-informacijas-sistemu-likums#p4) *otro daļu*

Izdarīt Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (Latvijas Vēstnesis, 2015, 238.nr.) šādus grozījumus:

1. Aizstāt 7.3.apakšpunktā skaitli “11 690 971” ar skaitli “13 754 084”.

2. Aizstāt 20.1.1.apakšpunktā vārdus “tiešās personāla izmaksas” ar vārdiem “tiešās projekta vadības personāla izmaksas”.

3. Aizstāt 26.punktā skaitli “15” ar skaitli “30”.

4. Izteikt 30.punktu šādā redakcijā:

“30. Finansējuma saņēmējs izsludina pirmo iepirkuma procedūru par šo noteikumu 20.4.apakšpunktā minētās dokumentācijas izstrādi ne vēlāk kā divu mēnešu laikā pēc tam, kad noslēgta vienošanās par projekta īstenošanu. Ja finansējuma saņēmējs šo noteikumu 20.4.apakšpunktā minēto dokumentāciju izstrādā pats, tas dokumentācijas izstrādi uzsāk ne vēlāk kā divu mēnešu laikā pēc tam, kad noslēgta vienošanās par projekta īstenošanu. Finansējuma saņēmējs izsludina pirmo iepirkuma procedūru par informācijas sistēmas izstrādi ne vēlāk kā gada laikā pēc tam, kad noslēgta vienošanās par projekta īstenošanu. Ja šo noteikumu 20.4.apakšpunktā minēto dokumentāciju un informācijas sistēmu izstrādā viena līguma ietvaros, finansējuma saņēmējs pirmo šādu iepirkuma procedūru izsludina ne vēlāk kā divu mēnešu laikā pēc tam, kad noslēgta vienošanās par projekta īstenošanu.”

5. Izteikt 47.punkta otro teikumu šādā redakcijā:

“Informācijas un komunikācijas tehnoloģiju pārvaldības organizācija ierosina sadarbības iestādei izskatīt nepieciešamību atkāpties no līguma vai vienošanās par projekta īstenošanu vai sniedz priekšlikumus projekta pārskatīšanai, ja tiek konstatētas nesaskaņotas atkāpes no informācijas un komunikācijas tehnoloģiju mērķarhitektūrā iekļautā projekta apraksta vai ir iestājušies citi apstākļi, kas ietekmē vai var ietekmēt pasākuma mērķi, iznākuma rādītāju vai uzraudzības rādītāju sasniegšanu, kā rezultātā tiek apdraudēta valsts informācijas un komunikācijas tehnoloģiju arhitektūras ieviešana vai darbība.”

Ministru prezidents M.Kučinskis

Vides aizsardzības un reģionālās

attīstības ministrs K. Gerhards

Iesniedzējs:

vides aizsardzības un reģionālās

attīstības ministrs K. Gerhards

Vīza:

valsts sekretārs R.Muciņš

17.05.2016. 10:20

392

I.Briņķe, 66016716

[ieva.brinke@varam.gov.lv](mailto:ieva.brinke@varam.gov.lv)